Toshkentlik qallob ayol dugonasini Malayziyaga olib borib, 6 ming dollarga sotib yubordi. Bu haqda “Ogoh” gazetasi xabar berdi.Natalya Valentinovna ismli qiz puldan qiynalib qolib, dugonasi Olesya Borisovaga murojaat qilgan. U qizni Malayziyaga ishga yuborishini, u yerda Natalya barda raqsga tushib, oyiga 3 ming dollar maosh olishini aytgan. Bunday shartlarni eshitib, Natalya tezda Olesyaning taklifiga ko‘ngan. Lekin Kuala-Lumpurga kelgach, Borisova dugonasiga nisbatan qo‘pol munosabatda bo‘la boshlagan. Dastlab uning pasportini tortib olgan, so‘ng Alixon ismli erkakka 6 ming dollarga sotib yuborgan. Alixon Valentinovani fohishalik bilan shug‘ullanishga majbur qilgan. Bu holat 3 oy davom etgan.Nihoyat, o‘zi ham musofir bo‘lgan bir xorijlik inson qizga rahm qilib, uni O‘zbekiston elchixonasiga olib kelib qo‘ygan. Valentinova O‘zbekistonga qaytarib yuborilgan. Uning guvohligi asosida Borisova qo‘lga olinib, jazoga tortilgan.